A4-0417/98

Ψήφισμα επί της ανακοίνωσης της Επιτροπής - Πρόταση κατευθυντηρίων γραμμών για τις πολιτικές απασχόλησης των κρατών μελών το 1999 (CΟΜ(98)0574 - C4-0587/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Ευρωπαϊκής Επιτροπής (CΟΜ(98)0574 - C4-0587/98),

- έχοντας υπόψη την έκθεση της Επιτροπής με τίτλο "Έκθεση σχετικά με τους δείκτες απασχόλησης 1998 - Επιδόσεις των κρατών μελών στον τομέα της απασχόλησης¨ (COM(98)0572 - C4-0588/98),

- έχοντας υπόψη το ψήφισμα του Συμβουλίου της 15ης Δεκεμβρίου 1997 σχετικά με τις κατευθυντήριες γραμμές όσον αφορά την απασχόληση ((ΕΕ C 30 της 28.1.98, σελ. 1.))

- έχοντας υπόψη την ανακοίνωση της Επιτροπής «Από τις Κατευθυντήριες γραμμές στη δράση - τα Εθνικά Σχέδια Δράσης για την απασχόληση¨ (COM(98)0316),

- έχοντας υπόψη τα συμπεράσματα του Ευρωπαϊκού Συμβουλίου του Κάρντιφ της 15ης και 16ης Ιουνίου 1998,

- έχοντας υπόψη το ψήφισμά του της 21ης Οκτωβρίου 1997 για την συμμετοχή του Κοινοβουλίου στην έκτακτη σύνοδο του Ευρωπαϊκού Συμβουλίου για την Απασχόληση (20 και 21 Νοεμβρίου 1997) ((ΕΕ C 339 της 10.11.97, σελ. 30)),

- έχοντας υπόψη το ψήφισμά του της 19ης Νοεμβρίου 1997 σχετικά με την έκθεση της Ευρωπαϊκής Επιτροπής «Απασχόληση στην Ευρώπη - 1997" ((ΕΕ C 371 της 8.12.97, σελ. 85)),

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής για τα Διακαιώματα της Γυναίκας (A4-0417/98),

A. λαμβάνοντας υπόψη ότι, ενώ η οικονομική ανάπτυξη στην Ευρωπαϊκή Ένωση ανέκαμψε το 1997 και, προφανώς, επιβεβαιώνονται οι προοπτικές για περαιτέρω ανάκαμψη, μέχρι τώρα κατέστη σε πολύ μικρό βαθμό εμφανές, επειδή η οικονομική ανάπτυξη υπολείπεται της αύξησης της παραγωγικότητας, και τουλάχιστον σε οριμένους τομείς, λόγω της οικονομικής κρίσης στην Ασία, τη Ρωσία και τη Λατινική Αμερική, θα μπορούσε να παρουσιάσει αργούς ρυθμούς,

B. λαμβάνοντας υπόψη ότι είναι αναγκαίο να υπάρξει ταχεία και πλήρης εφαρμογή των κατευθυντηρίων γραμμών για την απασχόληση, προκειμένου να βελτιωθεί η επίδοση της ΕΕ στον τομέα της απασχόλησης και ότι οι νέες κατευθυντήριες γραμμές πρέπει να επικεντρωθούν στην "πρόληψη¨ και τη "συμμετοχή¨, ως κομβικών εννοιών της πολιτικής για την απασχόληση,και ότι η επίτευξη όσο το δυνατόν υψηλότερων επιπέδων απασχόλησης αποτελεί κομβικής σημασίας βήμα για την κοινωνική σύγκλιση που πρέπει να επιτύχουν τα κράτη μέλη,

Γ. λαμβάνοντας υπόψη ότι το δυναμικό για την ανάπτυξη της ενιαίας αγοράς πρέπει να αξιοποιηθεί μέσω της συνέχισης των διαρθρωτικών μεταρρυθμίσεων των αγορών προϊόντων και εργατικού δυναμικού με στόχο τη βελτίωση της ανταγωνιστικότητας, της βιομηχανίας και του εμπορίου στην επικράτεια της Ευρωπαϊκής Ένωσης[semigr ] πρέπει δε να υποστηριχθεί μέσω επενδύσεων στην εκπαίδευση, την κατάρτιση, την έρευνα και την ανάπτυξη, καθώς και την εξέλιξη ενός ισχυρού τομέα ΜΜΕ που θα συμβάλλει στην αύξηση της απασχόλησης,

Δημοσιονομικές και οικονομικές πτυχές

1. ζητεί να συναφθεί διοργανική συμφωνία μεταξύ Συμβουλίου, Επιτροπής και Ευρωπαϊκού Κοινοβουλίου με σκοπό το συντονισμό μεταξύ οικονομικής πολιτικής και πολιτικής στον τομέα της απασχόλησης, και καλεί το Ευρωπαϊκό Συμβούλιο να καταρτίσει ένα πλαίσιο διαλόγου μεταξύ των αρμοδίων για τη χάραξη οικονομικής πολιτικής οργάνων και των ευρωπαίων κοινωνικών εταίρων, προκειμένου να επιτευχθεί καλύτερος συντονισμός ανάμεσα στην οικονομική πολιτική και τις πολιτικές στους τομείς της απασχόλησης και των εισοδημάτων[semigr ]

2. καλεί την Επιτροπή και τα κράτη μέλη να προωθήσουν εναλλακτικές λύσεις στη φορολόγηση της εργασίας, όπως είχαν ήδη προταθεί στο Λευκό Βιβλίο για την Ανάπτυξη, την Ανταγωνιστικότητα και την Απασχόληση, καθώς και στο πλαίσιο της Ομάδας Εργασίας Monti για τη φορολογία, προκειμένου να διερευνηθούν ενδεχόμενες στρατηγικές για να αποφευχθούν απώλειες εσόδων από το ηλεκτρονικό εμπόριο και να εξετάσουν και πάλι τις δυνατότητες και την επίδραση της μείωσης του ΦΠΑ, ιδίως στις υπηρεσίες που χαρακτηρίζονται από ένταση εργασίας, μεριμνώντας ούτως ώστε οι τροποποιήσεις των συστημάτων συνεισφορών και φορολόγησης της εργασίας να μην θέτουν σε αμφισβήτηση τις οικονομικές ισορροπίες στα δημόσια συστήματα κοινωνικής προστασίας[semigr ]

3. εκφράζει την ανησυχία ότι τα κράτη μέλη έχουν, σε γενικές γραμμές, καθυστερήσει να λάβουν συγκεκριμένα μέτρα στο νομικό και φορολογικό τομέα με στόχο την ενίσχυση του δεύτερου πυλώνα της απασχόλησης για την προώθηση των επιχειρήσεων, και εφιστά την προσοχή στις πρόσφατες πρωτοβουλίες της Ευρωπαϊκής Επιτροπής στον τομέα αυτό, λ.χ. στην πρόβλεψη του κεφαλαίου επιχειρηματικού κινδύνου για την προώθηση της ανάπτυξης μικρομεσαίων επιχειρήσεων[semigr ]

4. καλεί τα κράτη μέλη να ολοκληρώσουν την ευρωπαϊκή εσωτερική αγορά και να απόσχουν από τον αθέμιτο φορολογικό ανταγωνισμό, για παράδειγμα καταργώντας τα φορολογικά κίνητρα για μετατοπίσεις επενδύσεων[semigr ]

5. προτρέπει το Συμβούλιο Υπουργών να αξιοποιήσει τις δυνατότητες που παρέχουν οι κατευθυντήριες γραμμές για την απασχόληση για τη θέσπιση οικονομικών πολιτικών, με το ίδιο πνεύμα που έχει εκφρασθεί από το Ευρωπαϊκό Συμβούλιο τον Οκτώβριο 1998 στην Αυστρία, και το οποίο εκφράζει τις γενικές οικονομικές κατευθυντήριες γραμμές του 1998 με τέτοιο τρόπο ώστε να ενθαρρύνεται η βασιζόμενη στις επενδύσεις ανάπτυξη, καθώς επίσης και η εμπιστοσύνη των καταναλωτών και η διατήρηση της ζήτησης εκ μέρους των εγχωρίων καταναλωτών ενόψει της σοβαρότατης παγκόσμιας οικονομικής και εμπορικής ύφεσης, θεωρεί δε ότι προς το σκοπό αυτό θα ήταν χρήσιμη η περαιτέρω αποσαφήνιση της εφαρμογής του Συμφώνου Σταθερότητας G

6. καλεί τα κράτη μέλη να προωθήσουν ένα ευρωπαϊκό "Σύμφωνο για την Απασχόληση, την Αειφορία και την Αλληλεγγύη¨ και καλεί το Συμβούλιο και την Επιτροπή να διευρύνουν την ευρωπαϊκή στρατηγική επενδύσεων που θα συμβάλει, σε μεσοπρόθεσμο και μακροπρόθεσμο χρονικό ορίζοντα, στην επίτευξη και τη διατήρηση ταχύτερων ρυθμών οικονομικής ανάπτυξης και στη βελτίωση της ανταγωνιστικότητας και του επιπέδου απασχόλησης στην Ευρωπαϊκή Ένωση G προς τον σκοπό αυτό, καλεί την Επιτροπή να αναλάβει, το ταχύτερο, μελέτη σκοπιμότητας για τους διαφόρους χρηματοδοτικούς μηχανισμούς που θα μπορούσαν να αποτελέσουν το υπόβαθρο ενός τέτοιου προγράμματος και να εξετάσει κατά πόσο, αν διατηρηθεί η νομισματική σταθερότητα, θα μπορούσαν τα εθνικά αποθεματικά να χρησιμοποιηθούν για την προώθηση των επενδύσεων G

7. καλεί τους κοινωνικούς εταίρους να δημιουργήσουν δομές καθορισμού των μισθών που θα συνδυάζουν τις πραγματικές μισθολογικές αυξήσεις, διατηρώντας τη νομισματική σταθερότητα και χρησιμοποιώντας περισσότερο τους εντατικούς συντελεστές μισθοδοσίας[semigr ]

8. καλεί την Επιτροπή να προβεί σε αξιολόγηση των θετικών επιπτώσεων που έχουν για τις ΜΜΕ οι νέες ευκαιρίες που έχουν δημιουργηθεί στο πλαίσιο της Ευρωπαϊκής Τράπεζας Επενδύσεων και καλεί τα κράτη μέλη να βελτιώσουν τα θεσμικά πλαίσια και την ενίσχυση των μικρών και μεσαίων επιχειρήσεων προκειμένου να αυξηθεί ο αριθμός τους αλλά και οι δυνατότητές τους για δημιουργία θέσεων εργασίας[semigr ]

Πρόληψη

9. ζητεί να υπάρξει έγκαιρος προσδιορισμός των προβλημάτων της απασχολησιμότητας και χάραξη των αναγκαίων στρατηγικών για τη μείωση της ανεργίας που θα πρέπει να αντιστοιχεί στις τρεις καλύτερες επιδόσεις κρατών μελών, και τη μείωση κατά το ήμισυ της μακροχρόνιας ανεργίας[semigr ]

10. καλεί τα κράτη μέλη, σε συνεργασία με τους κοινωνικούς εταίρους, να διπλασιάσουν το ποσοστό του εργατικού δυναμικού που μετεκπαιδεύεται, με ιδιαίτερη προσοχή στους μεγαλύτερης ηλικίας εργαζομένους (50 - 64 ετών), ανταποκρινόμενα έτσι στις πραγματικές ανάγκες κατάρτισης, συμπεριλαμβανομένων και αυτών που ευνοούνται από τις τεχνολογικές αλλαγές[semigr ]

11. ζητεί να υπάρξει στοχοθετημένη αξιοποίηση των διαρθρωτικών ταμείων, με στόχο την διατήρηση και την ενίσχυση του επιπέδου των προσόντων και ικανοτήτων του εργατικού δυναμικού και επισημαίνει την ανάγκη βελτίωσης των εκπαιδευτικών συστημάτων που αποτελούν τους σημαντικότερους φορείς παροχής γνώσης, τόσο γενικής όσο και τεχνικής, που έχουν ουσιώδη σημασία στο πλαίσιο της κουλτούρας για τη δια βίου εκμάθηση[semigr ]

12. ζητεί από την Επιτροπή και τα κράτη μέλη να εκμεταλλευθούν πλήρως το δυναμικό της κοινωνικής οικονομίας, ως του κατ' εξοχήν τομέως για την δημιουργία θέσεων απασχόλησης που θα ωφελούν την Κοινότητα και θα συμβάλλουν στη συμφιλίωση της οικογενειακής με την επαγγελματική ζωή και θα βελτιώσουν ποιοτικώς τις νέες θέσεις απασχόλησης, δίδοντας προτεραιότητα στην κοινωνική προστασία, την αναγνώριση του επαγγελματικού καθεστώτος αυτών των θέσεων και στο επιχειρηματικό πνεύμα[semigr ]

Συμμετοχή

13. καλεί το Συμβούλιο να εγκρίνει στις κατευθυντήριες γραμμές, σε συμπλήρωση του τέταρτου πυλώνα, μια πολιτική που θα λαμβάνει υπόψη τις σχέσεις των φύλων G παρεμφερής προσέγγιση πρέπει να εφαρμοστεί και σε σχέση με μέτρα πολιτικής για τα άτομα με ειδικές ανάγκες G ζητεί να υπάρξει σαφής δέσμευση για τη μείωση του χάσματος μεταξύ των φύλων εντός πενταετούς περιόδου[semigr ]

14. καλεί την Επιτροπή και τα κράτη μέλη να διευκολύνουν την πρόσβαση των μεταναστών και των εθνικών μειονοτήτων στην αγορά εργασίας και να επιδείξουν ιδιαίτερη μέριμνα για τις ομάδες αυτές στο πλαίσιο όλων των πυλώνων που αφορούν την απασχόληση[semigr ]

15. καλεί τα κράτη μέλη να αυξήσουν τον αριθμό των χώρων παιδικής μέριμνας και τις εγκαταστάσεις για τους ηλικιωμένους και τα άτομα με σοβαρή αναπηρία κατά 20% ετησίως στις χώρες που ακόμη υπολείπονται των επιπέδων των τριών χωρών με τις καλύτερες επιδόσεις G επιπλέον, πρέπει, να ενισχυθούν μονογονεϊκές οικογένειες - όπου το ποσοστό των γυναικών ανέρχεται σε 80% - διασφαλίζοντας τη μέριμνα για τα παιδιά (π.χ. με παιδικούς σταθμούς, νηπιαγωγεία, βρεφοκομικούς σταθμούς), προκειμένου να καταστεί δυνατή η πρόσβαση σε ασφαλείς θέσεις εργασίας καθώς και ο προγραμματισμός της επαγγελματικής σταδιοδρομίας[semigr ]

16. καλεί τα κράτη μέλη να προωθήσουν την εξατομίκευση της φορολογίας και των ασφαλιστικών δικαιωμάτων, ως μέτρο που θα διευκολύνει την πρόσβαση των γυναικών στην αγορά εργασίας και να εγγυηθούν την διαφάνεια της διαχείρισης των συστημάτων[semigr ]

17. καλεί τα κράτη μέλη να λάβουν μέτρα προκειμένου να παρασχεθεί πρόσβαση στις γυναίκες σε θέσεις εργασίας που έχουν μέλλον, ιδίως στον τομέα υψηλής κατάρτισης, προκειμένου να αποφευχθεί η απασχόληση των γυναικών σε βοηθητικές κυρίως εργασίες[semigr ]

18. καλεί και πάλι τους κοινωνικούς εταίρους να συνάψουν συμφωνίες για μια ρύθμιση χρόνου εργασίας πιο ελαστική και πιο ενδεδειγμένη για τις ανάγκες των εργαζομένων καθώς και τις ανάγκες της παραγωγικής διαδικασίας[semigr ] ζητεί από τα κράτη μέλη να υποστηρίξουν τη διαδικασία αυτή, αν χρειαστεί, με την κατάλληλη νομοθεσία και να λάβουν βοηθητικά μέτρα στον τομέα της κοινωνικής ασφάλισης[semigr ]

19. καλεί το Συμβούλιο να υποβάλει προτάσεις για τη μείωση του μέγιστου εβδομαδιαίου χρόνου εργασίας, ιδιαίτερα επεκτείνοντας την ισχύ της οδηγίας περί ωρών εργασίας στους τομείς που δεν καλύπτονται ως τώρα και μειώνοντας το σημερινό όριο των 48 ωρών[semigr ]

Εφαρμογή

20. καλεί τα κράτη μέλη να εξισορροπήσουν καλύτερα τους τέσσερις πυλώνες στις κατευθυντήριες γραμμές για την απασχόληση, ενισχύοντας τα μέτρα στο πλαίσιο των πυλώνων περί «προασαρμοστικότητας» και «ίσων ευκαιριών»[semigr ]

21. καλεί την Επιτροπή να προχωρήσει περαιτέρω στην επισήμανση συγκεκριμένων στόχων, με βάση σημεία αναφοράς και να θέσουν μεσοπρόθεσμους στόχους όσον αφορά την εξέλιξη της αναλογίας ενεργού και μη ενεργού πληθυσμού στο σύνολο της ΕΕ, και καλεί τα κράτη μέλη να υιοθετήσουν, στο πλαίσιο των Εθνικών Σχεδίων Δράσης, εθνικούς στόχους βασιζόμενους σε κοινά σημεία αναφοράς[semigr ]

22. εφιστά την προσοχή στην ανάγκη να δοθεί ιδιαίτερη προσοχή στην ποιότητα των θέσεων απασχόλησης, σε ό,τι αφορά την ασφάλεια και τη σταθερότητα, ούτως ώστε τα άτομα που εργάζονται με σύμβαση μερικού χρόνου ή με άλλες «άτυπες» μορφές απασχόλησης να έχουν τα αυτά δικαιώματα με τους εργαζομένους πλήρους απασχόλησης[semigr ]

23. καλεί την Επιτροπή και τα κράτη μέλη να μην αναπτύξουν απλώς την έννοια του «επιχειρηματικού πνεύματος» με την αύξηση και μόνον του ποσοστού των αυοαπασχολουμένων στο σύνολο του «ενεργού πληθυσμού», αλλά και να εργασθούν επίσης για την ανάπτυξη και την εξάπλωση ενός ευρέος κοινωνικού πνεύματος πρωτοβουλίας και υπευθυνότητας εντός και εκτός των παραδοσιακών συγκεντρωτικών δομών του επιχειρηματικού κόσμου[semigr ]

24. καλεί τα κράτη μέλη να δημιουργήσουν επαρκείς δομές παρακολούθησης και αξιολόγησης στις οποίες θα συμμετέχουν οι κοινωνικοί εταίροι καθώς και οι υπεύθυνοι για την πολιτική ισότητας των ευκαιριών, προκειμένου να συγκεντρώνονται αξιόπιστες πληροφορίες περί της σημειούμενης προόδου, να εκτιμάται η ποιότητα και η επίδραση των λαμβανομένων μέτρων και να προτείνονται οι αναγκαίες προσαρμογές[semigr ]

25. καλεί τα κράτη μέλη να προσδιορίσουν, όσο το δυνατόν επακριβέστερα σε ποσοτικά στοιχεία τις χρηματοδοτικές δαπάνες για τα εθνικά σχέδια δράσης, προκειμένου να καταστεί δυνατόν να εκτιμηθεί η επάρκεια των σχεδιαζομένων πόρων την πλήρη επίτευξη των καθορισμένων στόχων της πολιτικής στον τομέα της απασχόλησης[semigr ]

26. καλεί τους κοινωνικούς εταίρους να συμβάλουν με ειδικές ρήτρες πρόσβασης στις συμβάσεις για την περιφερειακή διάρθρωση των αποδοχών, με νέες μορφές μισθοδοσίας και διαμόρφωσης του χρόνου εργασίας (δημιουργία «λογαριασμών» χρόνου εργασίας), με πιο ευέλικτη μετάβαση στην τρίτη περίοδο της ηλικίας, στην αντιμετώπιση της ανεργίας που οφείλεται στην αναδιάρθρωση[semigr ]

27. καλεί την Ένωση και τα κράτη μέλη, μέχρι την εκπνοή του 1999, να δημιουργήσουν κοινούς μηχανισμούς και δείκτες που θα καθιστούν συγκρίσιμα τα στατιστικά τους συστήματα ώστε να καταστεί δυνατή η ενιαία αξιολόγηση και ο ενδεδειγμένος έλεγχος και η τήρηση των κοινών κατευθυντήριων γραμμών για την απασχόληση[semigr ]

28. καλεί την Επιτροπή να συμπεριλάβει στην ετήσια έκθεσή της για την απασχόληση εκτίμηση περί του τρόπου με τον οποίο λαμβάνεται υπόψη το υψηλό επίπεδο ανεργίας κατά τη χάραξη και εφαρμογή των κοινοτικών πολιτικών και δραστηριοτήρων[semigr ]

29. καλεί την Επιτροπή να συμφωνήσει μαζί του συγκεκριμένο χρονοδιάγραμμα για την υποβολή της πρότασής της όσον αφορά το σχέδιο κατευθυντηρίων γραμμών για την απασχόληση, ούτως ώστε να υπάρξει χρόνος να διεξαχθεί κανονικά η διαδικασία διαβούλεσης σύμφωνα με το άρθρο 128, παράγραφος 2 της Συνθήκης του Άμστερνταμ (κωδικοποιημένη μορφή)[semigr ]

30. ζητεί από την Επιτροπή να υποβάλει έκθεση για τις επιπτώσεις της οικονομικής και νομισματικής ένωσης και του ενιαίου νομίσματος στην απασχόληση, τόσο για τις χώρες που συμμετέχουν στη ζώνη ευρώ όσο και γι' αυτές που δε συμμετέχουν[semigr ]

31. καλεί το Συμβούλιο να εξασφαλίσει τη συμμετοχή του Συμβουλίου Κοινωνικών Υποθέσεων και της Επιτροπής για την Απασχόληση και την Αγορά Εργασίας στην προετοιμασία των Κυρίων Προσανατολισμών της Οικονομικής Πολιτικής[semigr ]

32. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τους κοινωνικούς εταίρους, καθώς και τις κυβερνήσεις και τα κοινοβούλια των κρατών μελών.